recursal/SuperWikiNEXT-32B huggingface dataset:
குழற்போலிக் கலமொன்றின் நெடுக்கு வெட்டு முகத் தோற்றம். பல குழிகளை இங்கு அவதானிக்க முடியும்.
**காழ்க் குழற்போலி** என்பது (*Tracheid*) காழ் இழையத்தின் நான்கு வகை உயிரணுக்களில் ஒன்றாகும். காழ்க் குழற்போலி, காழ்க்கலன் மூலகங்கள், காழ்நார்கள், காழ்ப் புடைக்கலவிழையம் முதலிய நால்வகை உயிரணுக்களும் ஒன்றிணைந்து, தொகுப்பாகச் செயற்படுகின்றன. இந்நான்கின் ஒருங்கிணைந்த தொகுப்பானது, தாவரத்திற்குத் தேவையானக் கனிம உப்புக்களையும், நீரையும் வேரிலிருந்து, தாவரத்தின் பிற பகுதிகளுக்குக் எடுத்து செல்லும் பணியைச் செய்கின்றது.

கட்டமைப்பு
----------

காழ்க் குழற்போலி என்பது நீளமாகவும் மழுங்கியமுனைகளுடனும் உள்ளன. இதன் உயிரணு அறை, மற்ற நார்களின் அறைகளை விட அகலமாக இருக்கிறது. இவற்றின் இரண்டாம் உயிரணுச்சுவர், 'லிக்னின்' என்ற வேதிப்பொருளால் தடித்துக் காணப்படுகிறது. குறுக்குவெட்டுத் தோற்றத்தில் இவைகள், பல கோணங்களுடனும், தடித்த உயிரணுச்சுவருடனும் காணப்படுகின்றன. உயிரணுச்சுவரில் காணப்படும் நீர்மங்கள் அழிந்து காணப்படுவதால் குழிகள் காணப்படுகின்றன. குழிகள், எளிய குழிகளாகவோ அல்லது வரம்புடைய குழிகளாகவோக் காணப்படுகின்றன. இரண்டாம் உயிரணுச்சுவரில் பொருள்கள் படிவதன் காரணமாக, இவைகளின் உயிரணுச்சுவர், பலவகையான தடிப்புடன் காணப்படுகின்றன. அவை வளையத் தடிப்பு. சுருள் தடிப்பு, ஏணித் தடிப்பு, வலைத் தடிப்பு, குழித்தடிப்பு என பலவகைப்படுகின்றன.

இவற்றின் முனைகள் துளைகள் அற்றவையாக (Imperforate) இருக்கின்றன. இந்த முனை சுவரில் (End walls) வரம்புடைய குழிகள் காணப்படுகின்றன. இவைகள் ஒன்றின் முனையின் மீது ஒன்றாக, நீள்வரிசையில் அமைந்துள்ளன. வித்துமூடியிலி களிலும், டெரிடோஃபைட்டுகளிலும்(Pteridophyte) இந்த காழ்க்கலன்கள் தான், நீரைக்கடத்தும் முக்கிய கூறுகளாக உள்ளன. காழ்க்கலன்களில் நீரும், கனிம
உப்புக்களும், வரம்புடைய குழிகள் மூலம் கடத்தப்படுகின்றன. காழ்க்கலன்கள் தாவரத்திற்கு வலிமை அளிக்கின்றன.

மேற்கோள்கள்
-----------

1. ↑  "Tracheid". Encyclopædia Britannica, Inc. 2014-03-01 அன்று மூலம் பரணிடப்பட்டது. சூன் 11, 2014 அன்று பார்க்கப்பட்டது.
2. ↑  Peter A. Raven, Ray F. Evert, Susan E. Eichhorn (1999). *Biology of Plants*. W.H. Freeman and Company. பக். 576–577. பன்னாட்டுத் தரப்புத்தக எண்:1-57259-611-2.
3. ↑  Esau, K. (1977). *Anatomy of seed plants*. New York: John Wiley and Sons. .
4. ↑  Plant anatomy Retrieved 2013-02-07.

மேலும், விவரங்கள்
-----------------

* Wilson, K. & D.J.B. White (1986). *The Anatomy of Wood: its Diversity and variability.* Stobart & Son Ltd, London

புற இணைய இணப்புகள்
------------------

* ஊசியிலைக்காட்டு மரக்கட்டையின் காழ்க்கலன்களின் படங்கள் - குறுக்குவெட்டுத் தோற்றம்
* 'பைன்'(pine) மரத்தோல் மெலிவு
**இரண்டாம் மொக்கல்லானன்** (பொ.பி. 540 - 560) என்பவன் இலங்கை மௌரிய மன்னர்கள் வம்சத்துள் பத்தாம் மன்னனாவான். இவன் இலங்கை மௌரிய மன்னர்கள் வம்சத்துள் ஒன்பதமானவனும் தன் தம்பியுமானவனான தாட்டாபூபதி என்பவனுக்கு பின் அரசக்கட்டிலில் ஏறினான்.

சிலாகாலன்
---------

மூலக்கட்டுரை - சிலாகாலன்

சிலாகாலன் தன் ஆட்சியில் தன் மூத்த மகனான இந்த இரண்டாம் மொக்கல்லானனனை கிழக்கிலங்கை நாடுகளுக்கும், இரண்டாம் மகனான தாட்டாபூபதியை இலங்கையின் மலைய நாட்டிற்கும், மூன்றாம் மகனான உபதிச்சனை தன் அரசவையில் முக்கிய அதிகாரியாகவும், தன் அமைச்சனும் வழிப்பறிக் கொள்ளைக்காரனுமான மகாநாகன் என்பவ்னை உராகணம் நாட்டிற்கும் அதிபதிகள் ஆக்கினான். இவனுக்குப் பிறகு இவனுடைய இரண்டாம் மகனான தாட்டாபூபதி இரண்டாம் மொக்கல்லானனுக்கு முறைப்படிச் சேர வேண்டிய ஆட்சியை பறித்துக் கொண்டு இலங்கையை அரசாண்டான்.

சகோதரர்களுக்குள் போர்
---------------------

இதை சிலாகாலனின் இளைய மகனும் தாட்டாபூபதியின் தம்பியுமான உபதிச்சன் கண்டித்ததால் அவனைத் தாட்டாபூபதி கொன்று விட்டான். இதையறிந்த இந்த இரண்டாம் மொக்கல்லானன் கிழக்கிலங்கை நாட்டிலிருந்து படையெடுது வந்தான். இதனால் பெரிய போர் நடந்து பெரும் உயிர்ச்சேதம் நடக்கும் என்பதால் இருவரும் ஒருவரோடு ஒருவர் மட்டும் யானைப் போரில் ஈடுபட்டனர். இதில் தோல்வியை சந்தித்த தாட்டாபூபதி தற்கொலை செய்து கொண்டதால் அதன் பிறகு முறைப்படி இந்த இரண்டாம் மொக்கல்லானன் இலங்கையை அரசாண்டான். இவனுக்குப் பிறகு இவனுடைய மகனான குட்ட கீர்த்தி மேகன் இலங்கையை அரசாண்டான்.

மேற்கோள்கள்
-----------

1. ↑  சூல வம்சம், 41ஆம் பரிச்சேதம், 26-89

மூலநூல்
-------

* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்
**ஆவடி ஏரி** (*Avadi Lake*) என அழைக்கப்படும் பருத்திப்பட்டு ஏரி இந்தியாவின், தமிழ்நாடு மாநிலத்தில் திருவள்ளூர் மாவட்டம், ஆவடி மாநகராட்சிக்குட்பட்ட பகுதியில் அமைந்திருக்கிறது. 
தமிழ்நாடு வீட்டுவசதி வாரியக் குடியிருப்புஎஆகியவற்றுக்கு பின்புறமாக ஆவடி ஏரி உள்ளது. 2.64 கிலோமீட்டர் சுற்றளவு கொண்ட இந்த ஏரி 87.06 ஏக்கர் பரப்பளவுக்கு விரிந்துள்ளது. பல ஆண்டுகளாக இந்த ஏரி வற்றாமல் இருக்கிறது என்பது குறிப்பிடத்தக்கதாகும். இந்த ஏரி நீண்ட காலத்திற்கு முன்னர் பண்ணை நிலங்களை பயிரிடுவதற்கான ஒரு ஆதாரமாக இருந்தது எனக் கருதப்படுகிறது. பல்வேறு பருவகாலங்களில் நீர்நிரம்பியிருபதால் பல பறவைகளை இந்த ஏரி கவர்ந்திழுக்கிறது. 

இருப்பினும், சமீபத்திய பத்தாண்டுகளில் இந்த ஏரியின் பரப்பளவு வெகுவாக குறைந்து போயுள்ளது. 

பொதுமக்களின் நீண்ட நாள் கோரிக்கைக்கு ஏற்ப 28.15 கோடி ரூபாய் மதிப்பீட்டில் ஏரி புனரமைக்கப்பட்டு பசுமை பூங்கா அமைக்கப்பட்டது. இந்த பூங்கா மற்றும் படகு சவாரி 2019ம் ஆண்டு டிசம்பர் 25ம் தேதி முதல் மக்கள் பயன்பாட்டுக்கு விடப்பட்டுள்ளது. 

ஆவடி மாநகராட்சி பகுதியில் கழிவு நீர் மற்றம் மழைநீர் கட்டமைப்பு முறையாக பராமரிக்கப்படாததால் ஏரியில் கலக்கிறது.

மேற்கோள்கள்
-----------

1. 1 2  "Time to restore vanishing water bodies". *Madras Musings* **XXVIII** (2). May 1–15, 2018.. பார்த்த நாள்: 21 October 2018.
மேற்புறம்: கருவாலி மரத்தின் **அலகிடு எதிர்மின்னி நுண்ணோக்கி** மூலம் எடுக்கப்பட்ட படம்; கீழ்புறம்: **ஊடுருவி எதிர்மின்னி நுண்ணோக்கி** மூலம் எடுக்கப்பட்ட படம் 
**காழ்க்கலன் மூலகம்** என்பது (ஆங்கிலம்: Vessel element) காழ் இழையத்தின் நான்கு வகை உயிரணுக்களில் ஒன்றாகும். காழ்க்கலன் மூலகம், காழ்க் குழற்போலிகள், காழ்நார்கள், காழ்ப் புடைக்கலவிழையம் முதலிய நால்வகை உயிரணுக்களும் ஒன்றிணைந்து, தொகுப்பாகச் செயற்படுகின்றன. இந்நான்கின் ஒருங்கிணைந்த தொகுப்பானது, தாவரத்திற்குத் தேவையான கனிம உப்புக்களையும், நீரையும் வேரிலிருந்து, தாவரத்தின் பிற பகுதிகளுக்குக் எடுத்து செல்லும் பணியைச் செய்கின்றது.

கட்டமைப்பு
----------

காழ்க்கலன் மூலகங்களின் முனைகள் துளையுடன் (Perforate) காணப்படுகின்றன. இதனால் இவை துளைகளற்ற காழ்க் குழற்போலிகளிலிருந்து வேறுபடுகின்றன. காழ்க்கலன் மூலகங்கள் காழ்க் குழற்போலிகளிலிருந்து விருத்தியடைந்திருக்கலாம் என நம்பப்ப்படுகின்றது. இவற்றின் உயிரணு அறை, காழ்க் குழற்போலிகளின் உயிரணு அறையைக் காட்டிலும் அகன்றவை. துளைகளுடைய குறுக்கு சுவரினால் பிரிக்கப்பட்டிருக்கும் இவற்றின் உயிரணுக்கள், தாவரத்தின் நீள் அச்சுக்கு இணையாக, ஒன்றின் முனையின் மீது மற்றொன்றாக அமைந்துள்ளன. இவற்றின் முனையில் உள்ள குறுக்கு சுவர் முழுவதுமாக அழியுமாயின் ஒரு பெரிய ஓட்டை கொண்ட துளைத்தட்டு உருவாகிறது. இது ஒற்றைத்துளைத்தட்டு (Simple perforation plate) எனப்படும். எ.கா. மாஞ்சிஃபெரா. துளைத்தட்டில் பல ஓட்டைகள் காணப்பட்டால், அது பல்துளைத்தட்டு (Multiple perforation plate) எனப்படும். எ.கா. லிரியோடென்ட்ரான். காழ்க்கலன் மூலகங்களின் இரண்டாம் உயிரணுசுவரும் காழ்க் குழற்போலிகளைப் போலவே வளையத்தடிப்பு, சுருள் தடிப்பு, ஏணித் தடிப்பு, வலைத்தடிப்பு அல்லது குழித்தடிப்புடன் காணப்படுகிறது.

பூக்கும்தாவரங்களில் நீரைக் கடத்தும் முக்கியக்கூறுகளாக, காழ்க்கலன் மூலகங்கள் உள்ளன. இவை வித்துமூடியிலிகளிலும், தெரிடொ-ஃபைட்டா (Pteridophyta) களிலும் காணப்படவில்லை. ஆனால் நீட்டம் (Gnetum) என்ற வித்துமூடியிலித் தாவரத்தில் இவை காணப்படுகின்றன. இவற்றின் முக்கியப் பணி நீரையும், கனிம உப்புக்களையும் கடத்துவதாகும். இது தாவரத்திற்கு வலிமையையும் அளிக்கிறது.

மேற்கோள்கள்
-----------

1. ↑
2. ↑  "American Journal of Botany". 2015-04-05 அன்று மூலம் பரணிடப்பட்டது. 2013-11-21 அன்று பார்க்கப்பட்டது.
3. ↑  "Vessel". Encyclopædia Britannica, Inc. சூன் 11, 2014 அன்று பார்க்கப்பட்டது.
[*தொடர்பிழந்த இணைப்பு*]
4. ↑  Plant anatomy Retrieved 2013-02-07.

மேலும், விவரங்கள்
-----------------

* Niklas, Karl J. (1997) *The Evolutionary Biology of Plants*. Chicago and London: The University of Chicago Press. ISBN 0-226-58082-2.
* Schweingruber, F.H. (1990) *Anatomie europäischer Hölzer - Anatomy of European woods.* Eidgenössische Forschungsanstalt für Wald, Schnee und Landscaft, Birmensdorf (Hrsg,). Haupt, Bern und Stuttgart.
* Timonen, Tuuli (2002). *Introduction to Microscopic Wood Identification*. Finnish Museum of Natural History, University of Helsinki.
* Wilson, K. & D.J.B. White (1986). *The Anatomy of Wood: its Diversity and variability.* Stobart & Son Ltd, London
**எதிர்மின்னி நகர் விளைவு** (Electromeric effect) என்பது நிறைவுறா சேர்மங்களில் (>C=C<, >C=O போன்றவற்றைப் பெற்றுள்ள சேர்மங்களில்) தாக்கும் வினைபொருள் முன்னிலையில் நடைபெறும் ஒரு தற்காலிக விளைவாகும். இந்த விளைவில், பகிர்ந்து கொள்ளப்பட்ட எதிர்மின்னி இணையானது முழுமையாக இடம் பெயர்கிறது. தாக்கும் வினைபொருள் இருக்கும் வரை மட்டுமே இந்த விளைவானது இருக்கும். தாக்கும் வினைபொருள் காரணியானது விலக்கிக் கொள்ளப்பட்டவுடன் மூலக்கூறானது தனது பழைய நிலையினை அடைந்து விடும்.

விளக்கம்
--------

கருக்கவர் பொருளானது, கார்போனைல் சேர்மத்தை அணுகும் போது கார்பன் மற்றும் ஆக்சிசன் அணுக்களுக்கிடையே காணப்படும் எதிர்மின்னிகள் அக்கணத்தில் அதிக எதிர்மின்னி கவர் தன்மை உடைய ஆக்சிசன் அணுவிற்கு மாற்றப்படுகிறது. இதன் காரணமாக, கார்பன் அணுவானது எதிர்மின்னி பற்றாக்குறை தன்மை உடையதாக மாறுகிறது. எனவே, உள்வரும் கருக்கவர் பொருளானது கார்போனைல் கார்பனுடன் புதிய பிணைப்பை ஏற்படுத்திக் கொள்வதற்கான சாதகமான சூழல் உருவாகிறது. மாறாக, H+ போன்ற π எதிர்மின்னி கவர்பொருளானது ஆல்க்கீனை அணுகும் போது, எதிர்மின்னிகள் அந்த நேரத்தில் எதிர்மின்னி கவர்பொருளுக்கு மாற்றப்பட்டு கார்பனுக்கும், ஐதரசனுக்கும் புதிய பிணைப்பு ஏற்படுகிறது. இதன் விளைவாக, மற்றொரு கார்பன் அணுவானது நேர்மின்சுமையடைகிறது.

மேற்கோள்கள்
-----------

1. ↑  "Inductive Effect, Electromeric Effect, Resonance Effects, and Hyperconjugation". Brilliant. 19 மார்ச் 2019 அன்று பார்க்கப்பட்டது.
2. ↑  "Inductive And Electromeric Effects «PreviousNext »". Organicmystery. 19 மார்ச் 2019 அன்று பார்க்கப்பட்டது.
3. ↑   [file:///home/chronos/u-775f83202eabecb57a45f21e7481dacfd4c4e282/Downloads/XI%20Std%20Chemistry%20Vol-2%20Tamil%20Medium%20Combined%2015.09.18.pdf *மேல்நிலை முதலாம் ஆண்டு வேதியியல் தொகுதி - 2*]. தமிழ்நாடு பாடநூல் மற்றும் கல்வியியல் பணிகள் கழகம். 2018. பக். 183-184. file:///home/chronos/u-775f83202eabecb57a45f21e7481dacfd4c4e282/Downloads/XI%20Std%20Chemistry%20Vol-2%20Tamil%20Medium%20Combined%2015.09.18.pdf. 
[*தொடர்பிழந்த இணைப்பு*]
அறந்தாங்கி தொண்டைமான் என்பவர்கள் புதுக்கோட்டை பகுதியில் தனியரசராக ஆவுடையார் கோவில், அறந்தாங்கி, ஆலங்குடி தென்பகுதி, திருமயம் கீழ்ப்பகுதி வட்டங்களில் ஆட்சி செலுத்தும் அரசர்களாக விளங்கிவந்துள்ளனர். தமிழக அரச மரபினர் பலருக்கு நட்பாகவும், மேலாதிக்கத்தை ஏற்றும் ஆட்சி செய்தனர். அந்த வகையில் பாண்டியர் தொடர்பான சில தொண்டைமான்கள் உள்ளனர். இவர்களை பற்றிய 13 ஆம் நூற்றாண்டில் இருந்து அறியமுடிகிறது. புதுக்கோட்டை பகுதியில், விசங்க நாட்டில் இருந்த வளத்து வாழவிட்ட பெருமாள் தொண்டைமான் என்பவன் கி.பி. 1201 இல் இருந்தான் என்று தெரிகிறது. இவனே, அறந்தாங்கித் தொண்டைமான்களுள் மிகத் தொன்மை வாய்ந்தவன். குலசேகர தொண்டைமான் 1426 இல் ஒரு பிரகடனத்தை வெளியிட்டார், அதில் பாலையூர் மக்களுக்கு புதிய வரிகளை விதிக்கமாட்டோம் என்று அறிவித்தார். 1453 இல் அழகிய மணவாளப் பெருமாள் தொண்டைமான் தனது மகனுக்கு வரிவிலக்கு இல்லாத நிலங்களை வழங்கினார். முதலில் தன்னை "அரசு" அல்லது "அறந்தாங்கியின் ஆட்சியாளர்" என்று அழைத்துக்கொண்டவர் ஏகப் பெருமாள் தொண்டைமான் ஆவார். இவருடைய மகன்கள் சிதம்பரநாதன், தீராவினை தீர்த்தான், ஆவுடைநாயனார் ஆவார்கள். இவர்களில் சிதம்பரநாதன் என்ற பொன்னம்பல நாத தொண்டைமான் (பொ.ஆ. 1514—1569) மிகவும் சக்திவாய்ந்தவராக விளங்கியவர். ஏழு நாளில் இலங்கையில் உள்ள சிங்களவர்களை வென்று அவர்களிடம் வரி வாங்கி வந்தார்.

தஞ்சை நாயக்கர்கள் மேலாதிக்கத்தை ஏற்று இரகுநாத நாயக்கத் தொண்டைமான், அச்சுதப்ப நாயக்கத் தொண்டைமான் என இருவர் இருந்தனர். இவர்கள் இருவரும் அறந்தாங்கி அரசுக்கு உரிமை வேண்டி தங்களுக்குள் போர் நடவடிக்கையில் ஈடுபட்டனர்.

ஆண்டவராயா வணங்காமுடி தொண்டைமான் மகன் விசய அருணாச்சல வணங்காமுடித் தொண்டைமான், தன் ஆட்சிக்கு உட்பட்ட நிலங்களை ராயப்பத்தேவர் மகன் அந்தோணி முத்து தேவர் என்பவருக்கு 27.10.1759 இல் தன் நிலத்தை விற்பனை செய்துள்ளார். இவரே அறந்தாங்கி தொண்டைமான்களில் இறுதியாக அறியக்கூடியவர். இவர்களின் நேரடி வழிவந்தவர்கள் பாலைவனம் ஜமீன்கள் ஆவார்கள்.

அறந்தாங்கி அரசு தொண்டைமானார் பெயர் பொறித்த 50 கல்வெட்டுகளில் பன்னிரண்டு கல்வெட்டுகளில் மட்டும் பாண்டியர், நாயக்கர் மேலாண்மையை குறிப்பிட்டுள்ளனர். ஏனைய கல்வெட்டுகள் "அறந்தாங்கி அரசு" என்ற பெயரிலேயே பொறிக்கப்பட்டுள்ளன. 17-ஆம் நூற்றாண்டில் ஆட்சிக்கு வந்த புதுக்கோட்டை சமஸ்தானம் தொண்டைமான் மன்னர்களும், இவர்களின் கால்வழி வந்தவர்களே.

மேற்கோள்கள்
-----------

1. ↑   49 *அசதாசிவப் பண்டாரத்தார் ஆய்வுக் கட்டுரைகள்*].  49].
2. 1 2  "MANUAL OF PUDUKKOTTAI STATE VOLUME II". 2002. pp. 721.
3. 1 2 3   *அறந்தாங்கி தொண்டைமான்கள்*. 2008. பக். 153. .
4. ↑  "Palaiavanam Pandararattar". *இந்து தமிழ் (நாளிதழ்)*. .
**துரிஞ்சிகுப்பம் ஆதிபராசக்தி அம்மன் கோயில்** **(Thurinjikuppam Adhi Parasakthi Amman Temple)** திருவண்ணாமலை மாவட்டத்தில், துரிஞ்சிகுப்பம் எனும் ஊரில் அமைந்துள்ளது. இத்தலத்தின் மூலவரான ஆதிபராசக்தி சித்தர்களின் தலைவி எனவும், இத்தளத்தில் எண்ணற்ற சித்தர்கள் உரைந்துள்ளதாகவும் நம்பிக்கை. எனவே இக்கோயிலை *ஆதிபராசக்தி சித்தர் பீடம்* என்றும் அழைக்கின்றனர். மேல்மருவத்தூர் ஆதிபராசக்தி அம்மன் கோயிலில் இருப்பது போல் இந்த ஊரிலும் ஆதிபராசக்தி அம்மன் அருள்பாலித்து வருகிறது.

மூலவர்
------

இத்தளத்தின் மூலவர் ஆதிபராசக்தியாகும். ஆதிபராசத்தி இரு கரம் கொண்டும், தாமரை பீடத்தில் அமர்ந்தவாரும் காட்சியளிக்கிறார். இந்த மூலவர் சிலையை கணபதி ஸ்தபதி வடித்துள்ளார்.மேலும் இச்சிலைக்குக் கீழ்பகுதியில் சுயம்பு காணப்படுகிறது.

அமைப்புகள்
----------

இக்கோயிலுக்கு என ஆதிபராசக்தி சித்தர் பீட அமைப்புகள் பரவலாக உருவாக்கப்பட்டுள்ளன. இந்த அமைப்புகள் மூலம் இக்கோயிலின் வழிமுறைகளும், வழிபாட்டு முறைகளும் பயிற்றுவிக்கப்படுகின்றன. இந்த அமைப்பினைச் சார்ந்தோர் சக்திமாலை அணிந்து, விரதமிருந்து செந்நிற ஆடையை உடுத்தி ஆதிபராசக்தியை வழிபடுகின்றனர். இந்த அமைப்பினைக் கொண்டு குழு வழிபாடும் பல்வேறு பகுதிகளில் நடத்தப்படுகின்றன.

தல வரலாறு
---------

ஓம் சக்தி திரிசூலம்
Adhiparasakthi.jpg
1966 ஆம் ஆண்டு நவம்பர் மாதம் 28ஆம் நாள் தமிழகத்தில் வீசிய புயல்காற்றால் வேப்பமரம் வீழ்ந்தது என்றும் அதன் அடியில் இருந்த புற்று கரைந்து சுயம்பு வெளிப்பட்டது என்றும் வரலாறு கூறுகின்றது.  தெய்வம் தானாகவே தன்னை வெளிப்படுத்திக் கொள்கின்ற தெய்வ மூர்த்தமே "சுயம்பு" என்று கூறுப்படுகின்றது.

இப்போது கருவறை உள்ள இடத்தில் தான் புற்று இருந்தது. அந்தப் புற்றிலிருந்துதான் சுயம்பு வெளிப்பட்டது என அறிவோம். கருவறையின் வலப்புறத்தில்  தனியாகப் புற்றை அமைத்துக் கொள்கிறேன் எனக் கூறி அவ்வாறே அமைத்துக்கொண்டாள். பக்தர்களை காப்பதற்கும், தீயவர்களைத் தண்டிப்பதற்கும் நான் நாகவடிவில் உறைகிறேன் எனக்கூறிய அன்னை புற்றில் நாகமாக உறைவதுடன் சிலர்க்கு காட்சி கொடுத்ததும் உண்டு. மேல்மருவத்தூரில் மட்டும் வணங்கி வந்தனர். அதன் பின்பு பங்காரு அடிகளாரின் ஆணைக்கினங்க திருவண்ணாமலை மாவட்டம் துரிஞ்சிகுப்பம் எனும் இடத்தில் **ஆதிபராசக்தி அம்மன் ஆலயம்** 2001 ஆம் ஆண்டு தோற்றுவிக்கப்பட்டது. அதன் பிறகு மேல்மருவத்தூரில் பூஜைகள் செய்வது போல் இந்த ஆலயத்திலும் செய்யப்பட்டு வணங்கப்படுகிறது.

விழாக்கள்
---------

* ஆடிப்பூரம்
* தைப்பூசம்
* நவராத்திரி

குறிப்பாக வருடந்தோறும் ஆடி மாதத்தில் ஆடிப்பெருக்கு நாளில் அம்மனுக்கு தினத்தில் காலையில் 108 பால் குடம் எடுத்து ஊர்வலமாக சுற்றி வந்து திரளான பக்தர்கள் அம்மனுக்கு பாலபிசேகம் செய்வார்கள். மதிய நேரத்தில் அம்மனுக்கு முதுகில் அலகு குத்தி தேர் இழுத்தல், கார் இழுத்தல், தீச்சட்டி எடுத்தல், கொதிக்கும் எண்ணெய் சட்டியில் வெறும் கையால் வடை எடுத்தல், மார்பு மீது உரல் கல் வைத்து உலக்கையால் இஞ்சி இடித்தல், காரை முல் மிதித்தல் ஆகிய நிகழ்ச்சிகள் வெகு விமரிசையாக நடைபெறும் []. இந்த நிகழ்வுகளும் ஊர் பொதுமக்கள் ஏற்பாடுகள் செய்யப்படுகின்றன.

சான்றுகள்
---------

1.[] செய்தித்தாளில் வந்த செய்திகள்

2.[] செய்தித்தாளில் வந்த செய்திகள்

3.[[]] செய்தித்தாளில் வந்த செய்திகள்

1. ↑  "தமிழகத் திருக்கோவில்கள் தரவுத் தொகுதி 1, திருவண்ணாமலை மாவட்டம்". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது. External link in `|publisher=` (உதவி)
1986 ஆம் ஆண்டு அறிஞர் அண்ணாவின் பவளவிழா ஆண்டு கொண்டாட்டத்திற்காக 1985-லேயே எம்.ஜி.ஆர் திட்டமிடப்பட்டு கணபதி ஸ்தபதியால் அறிஞர் அண்ணா பவளவிழா நினைவு வளைவு அமைக்கப்பட்டது. இது அண்ணா நகரில் தோரண வாயில் என்றும் அண்ணா வளைவு என்றும் அழைக்கப்படுகின்றது. சென்னை நகரின் முக்கிய பகுதியான அண்ணாநகருக்கு பூந்தமல்லி சாலையில் இருந்து செல்லும் நுழைவு வாயிலில் அண்ணா நூற்றாண்டு நினைவு வளைவு அமைக்கப்பட்டுள்ளது.

வரலாறு
------

அறிஞர் அண்ணாவின் மீது பேரன்பு கொண்டிருந்த எம்.ஜி.ஆர், அண்ணாவின் பவள விழா நினைவாக அண்ணா நகரை நிர்மானித்தார். அத்துடன் அந்த நகரின் முகப்பில் நினைவு வளைவு ஒன்றையும் அமைக்கலாம் என எண்ணினார். அதற்காக கணபதி ஸ்தபதியுடன் எம்.ஜி.ஆர் தலைமையில் ஆலோசனை 1985ல் நடந்தது. 54 அடி உயரமான வளைவினை ஸ்தபதி 105 நாட்களுக்குள்ளேயே வியக்கும் படி அமைத்து தந்தார். அண்ணா பவளவிழா ஆண்டான 1986 -ல் ஜனவரி முதல் நாளே எம்.ஜி.ஆர் இந்த வளைவினை திறந்துவைத்தார். இதற்காக சென்னை மாநகராட்சியிலிருந்து ரூ.7 லட்சத்து 86 ஆயிரத்து 500 ரூபாய் செலவிடப்பட்டது.

அகற்ற திட்டம்
-------------

அரும்பாக்கம் ஈ.வெ.ரா. நெடுஞ்சாலையில் போக்குவரத்து நெரிசலை தவிர்க்க, அச்சாலையில் நெல்சன்மாணிக்கம் சாலை மற்றும் அண்ணாநகர் 3வது நிழற்சாலை சந்திப்புகளை இணைத்து, 117 கோடி ரூபாய் மதிப்பில் இரு மேம்பாலங்கள் மற்றும் கீழ்பாலம் அமைக்க தீர்மானிக்கப்பட்டது. இந்த பணிக்காக, அண்ணாநகர் 3வது நிழற்சாலை நுழைவு வாயிலில் உள்ள அண்ணா வளைவு அகற்றப்பட திட்டமிடப்பட்டது. 

இதற்காக பெரிய கிரேன் கொண்டு வரப்பட்டு அண்ணா வளைவு அப்படியே முழுமையாக அறுத்து எடுக்க செப்டம்பர் மாதம் முயற்சி மேற்கொண்டனர். ஆனால் இதில் சிரமம் ஏற்பட்டதால் அறுத்து எடுக்கும் பணி பாதியில் நிறுத்தப்பட்டது.

இதை கேள்விப்பட்ட முதலமைச்சர் ஜெயலலிதா கடந்த 26.9.12 அன்று அண்ணா வளைவு நேரில் சென்று பார்வையிட்டார். இதை இடிக்காமல் மாற்று பாதையில் மேம்பாலம் கட்ட வேண்டும் என்று அதிகாரிகளுக்கு ஆலோசனையும் வழங்கினார். இதையொட்டி அண்ணா வளைவை மீண்டும் ஒட்டும் பணி நடைபெற்றது. 600 ஊழியர்கள் இரவு பகலாக 3 ஷிப்டாக பணியாற்றி வந்தனர். விஜய நிர்மான் என்ற தனியார் கட்டுமான நிறுவனம் நவீன தொழில் நுட்பத்தை பயன்படுத்தி அண்ணா வளைவை புதுப்பொலிவுடன் ரூ. 67 லட்சம் செலவில் சீரமைத்தனர்.

அண்ணா வளைவினை அகற்றாமல் மாற்றுப்பாதையில் பாலம் கட்டுவதற்காக திட்டமிட்டு, அறுக்கப்பட்ட அண்ணா வளைவினை சீரமைக்கும் பணி நடைபெற்றது. ஜனவரி 4, 2013-ல் நெடுஞ்சாலைத்துறை தலைமை இன்ஜினியர் சாமுவேல் எபநேசர் மீண்டும் திறந்துவைத்தார்.

காண்க
-----

* எம்.ஜி.ஆர்

மேற்கோள்கள்
-----------

1. ↑  "அறுக்க தெரியாத அதிகாரிகளால் அரைகுறையானது அண்ணா ஆர்ச்". 2012-09-08 அன்று மூலம் பரணிடப்பட்டது. 2012-09-27 அன்று பார்க்கப்பட்டது.
2. ↑   நக்கீரன் இதழ் ஜனவரி 4 2013

வெளி இணைப்புகள்
---------------

* அண்ணாநினைவு வளைவை இடிக்க தி.மு.க. ஆட்சியில்தான் முடிவு எடுக்கப்பட்டது

இவற்றையும் பார்க்கவும்
----------------------

வார்ப்புரு:எம்.ஜி.ஆர்
**எறும்புண்ணி** அல்லது **அழுங்கு**, **அலங்கு** (*Anteater*) என்பது பாலூட்டி இனத்தை சேர்ந்தது. இவைகள் புற்றுகளிலுள்ள எறும்புகளையும், கறையான்களையும், ஈசல்களையும் மட்டுமே உண்பதால் இதற்கு எறும்புத் திண்ணி என்று பெயராயிற்று. எறும்பு திண்ணியில் எட்டு வகையான இனங்கள் உள்ளது. இலங்கை பேச்சு வழக்கில் இது அணுங்கு எனவும், சிங்களத்தில் கபல்லேவா என்றும், மலையாளத்தில் ஈனம்பேச்சி என்றும் இது அழைக்கப்படுகின்றது.

உடலமைப்பு
---------

எறும்புண்ணியின் தலை தவிர உடலின் மற்ற அனைத்து உறுப்புகளும் கடினமான செதில்கள் போன்ற தோலால் மூடப்பட்டுள்ளன. சிறிய தலையும், நீண்ட வாலும் கொண்ட எறும்பு தின்னியின் உடல் 30 முதல் 100 செண்டி மீட்டர் நீளமுடையது. பெண் எறும்பு தின்னிகள் ஆண் எறும்பு தின்னிகளை விட சிறியவை. இவை ஆகக் கூடியது 20 ஆண்டுகள் வாழக்கூடியவை.

குணம்
-----

ஊனுண்ணி வகையைச் சார்ந்த எறும்பு தின்னிகள் நீண்ட நாக்கு மூலம் எறும்புகளையும், பூச்சிகளையும் தூரத்தில் இருந்தவாறே பிடித்து உட்கொள்ளும். பூச்சிகளையும் எறும்புகளையும் தன் மோப்ப சக்தியின் மூலம் கண்டறியும் குணம் கொண்டவை.
நிலத்தடியில் 3 முதல் 5 மீட்டர் ஆழத்தில் வாழும் எறும்பினங்களை கண்டறிந்து, தோண்டி உட்கொள்ளும். எறும்பு தின்னிகளுக்கு பார்வைத் திறன் மிகக் குறைவு. எனினும் இவற்றின் மோப்ப சக்தியாலும், கேட்கும் திறனாலும் இவை தமது உணவைக் தேடிக் கண்டறியும் குணமுடையவை. எறும்பு தின்னிகள் நன்கு நீந்தும் ஆற்றல் கொண்டவை. எதிரிகளைக் கண்டு கொண்டால், உடலை பந்து போன்று சுருட்டி வைத்துக் கொண்டு தம்மைக் காத்துக் கொள்ளும் குணமுடையவை. எறும்பு தின்னியில் சில இனங்கள் மரமேறிகளாக உள்ளன.

இனப்பெருக்கம்
-------------

எறும்பு தின்னிகள் தனிமை விரும்பிகள். எனினும் இனப்பெருக்க காலங்களில், குறிப்பாக கோடை காலங்களில் மட்டும் ஒன்றுடன் ஒன்று கூடும். ஆண் எறும்பு தின்னி, பெண் எறும்பு தின்னியை விட 50 விழுக்காடு பெரியது.

வாழுமிடங்கள்
------------

எறும்பு தின்னிகள் வெப்ப மண்டலப் பகுதிகளான ஆப்பிரிக்கா, தெற்கு மற்றும் தென்கிழக்கு ஆசியா நாடுகளில் அதிகம் காணப்படுகின்றன. எறும்பு தின்னியின் கடினமான தோலுக்காக அதிகமாக வேட்டையாடப்படுவதால் இவ்வினம் தற்போது அழிவின் விளிம்பில் உள்ளது.

இதனையும் காண்க
--------------

* நல்லங்கு

மேற்கோள்கள்
-----------

1. ↑  ""அலுங்கு" என்ற மிருகத்தை பற்றி அறிந்திருக்கின்றீர்களா?". *கட்டுரை*. ilakkiyainfo.com. 8 மார்ச் 2019 அன்று பார்க்கப்பட்டது.
2. ↑  Chan, Lap-Ki (1995). "Extrinsic Lingual Musculature of Two Pangolins (Pholidota: Manidae)". *Journal of Mammalogy* (Journal of Mammalogy, Vol. 76, No. 2) **76** (2): 472–480. doi:10.2307/1382356. .
3. 1 2 3  Mondadori, Arnoldo Ed. தொகுப்பாசிரியர் (1988). *Great Book of the Animal Kingdom*. New York: Arch Cape Press. பக். 252.
4. ↑  எறும்புண்ணி உலகிலேயே அதிகமாக வேட்டையாடப்படுவது ஏன்?
5. ↑

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இளையர் அறிவியல் களஞ்சியம்/அலங்கு** |

* எறும்புன்னிகள் இனத்தை காக்கக் கோரும் இணையத்தளம்
* ஆப்பிரிக்கா எறும்புன்னி காப்பக இணையதளம்
* எறும்பு தின்னி குறித்த மாநாட்டு அறிக்கை பரணிடப்பட்டது 2011-10-04 at the வந்தவழி இயந்திரம்
**ஆட்சி மொழி** (About this soundஒலிப்பு (உதவி·தகவல்)) அல்லது **அரசகரும மொழி** அல்லது **அலுவல் மொழி** அல்லது **உத்தியோகப்பூர்வ மொழி** என்பது நாடுகளில், பிராந்தியங்களில் விசேட சட்ட அந்தஸ்து வழங்கப்பட்ட மொழியைக் குறிக்கும். சட்டமன்றங்கள் மற்றும் பிற சட்ட உறுப்புகள் பொதுவாக இம்மொழியைத் தான் தமது பொதுமொழியாகப் பயன்படுத்துகின்றன. மக்கள் பயன்படுத்தும் மொழியைச் சட்டத்தினால் மாற்ற முடியாது என்பதால் "ஆட்சி மொழி" என்னும் சொல் மக்கள் அல்லது நாடு பயன்படுத்தும் மொழியைக் குறிக்காது ஆனால் அரசாங்கம் பயன்படுத்தும் மொழியையே குறிக்கும்.

விதிவிலக்குகள் இருந்தாலும், பொதுவாக, ஆட்சி மொழியானது அந்நாட்டின் பெரும்பான்மை மக்களால் பேசப்படும் மொழியாகும்; இருந்த போதிலும், பல நாடுகளில் ஆட்சி மொழியற்ற ஏனைய மொழிகளிலும் ஆவணங்கள் வரையப்படவேண்டும் என சட்டம் வலியுறுத்துகிறது.

அதிகாரப்பூர்வமாக அங்கீகரிக்கப்பட்ட சிறுபான்மை மொழிகள் ஆட்சிமொழிகள் அல்ல. அரசால் அங்கீகரிக்கப்பட்டு பாடசாலைகளில் கற்பிக்கப்பட்டு அதிகாரப்பூர்வ ஆவணங்களில் பயன்படுத்தப்படும் சிறுபான்மை மொழிகள் ஆட்சிமொழியாக இருக்க வேண்டிய கட்டாயம் கிடையாது.

மேற்கோள்கள்
-----------

1. ↑  "Official Language", *Concise Oxford Companion to the English Language*, Ed. Tom McArthur, Oxford University Press, 1998.
2. ↑  *The Status of Languages in Puerto Rico.* பரணிடப்பட்டது 2017-10-10 at the வந்தவழி இயந்திரம் Luis Muñiz-Arguelles. University of Puerto Rico. 1986. Page 466. Retrieved 23 November 2012.
3. ↑  Pueblo v. Tribunal Superior, 92 D.P.R. 596 (1965). Translation taken from the English text, 92 P.R.R. 580 (1965), p. 588-589. See also LOPEZ-BARALT NEGRON, "Pueblo v. Tribunal Superior: Español: Idioma del proceso judicial", 36 Revista Juridica de la Universidad de Puerto Rico. 396 (1967), and VIENTOS-GASTON, "Informe del Procurador General sobre el idioma", 36 Rev. Col. Ab. (P.R.) 843 (1975).

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***ஆட்சி மொழி*** |
*இளவந்தி வடுகபாளையம் ஊராட்சி* என்பது தமிழ்நாட்டில் திருப்பூர் மாவட்டத்தில் அமைந்துள்ள ஓர் ஊராட்சி ஆகும். இது பொங்கலூர் (தற்போது பல்லடம் சட்டமன்ற தொகுதி) சட்டமன்ற தொகுதிக்கும் திருப்பூர் மக்களவை தொகுதிக்கும் உட்பட்டதாகும். இந்த ஊராட்சி மன்ற தலைவர்கள் உள்ளாட்சி தேர்தலில் மூலம் 6 உறுப்பினர்கள் தேர்ந்தெடுக்கப்படுகின்றனர்.இந்த ஊராட்சி காமநாயக்கன் பாளையம் காவல்நிலைய எல்லைக்கு உட்பட்டதாகும்.

மக்கள் தொகை
-----------

2011ம் ஆண்டு தேசிய மக்கள் தொகை கணக்கெடுப்பு படி இந்த ஊராட்சியில் 1,649 பேர் வசிக்கின்றனர். இதில் ஆண்கள் 48% பேரும் பெண்கள் 52% பேரும் வசிக்கின்றனர்.

போக்குவரத்து
------------

இந்த ஊராட்சியின் பெரும்பாலும் குறிப்பிட்ட நேரத்தில் தான் பேருந்து இயக்கப்படுகின்றன. குறிப்பாக பல்லடம் , கேத்தனூர் உள்ளிட்ட பகுதிகளுக்கு போக்குவரத்து வசதி உள்ளது

பகுதிகள்
--------

* பழைய இளவந்தி (மேற்கு)
* புதிய இளவந்தி (கிழக்கு)
* ஆதிதிராவிடர் காலணி

நிர்வாகம்
---------

* இந்த ஊராட்சியில் பெரும்பாலும் விவசாய குடும்பங்கள் உள்ளன.
* பெரும்பாலும் விவசாயத்தை நம்பியும் கூலி தொழிலை நம்பியும் உள்ளனர்
* **இளவந்தி வடுகபாளையம்** *தொடக்க வேளாண்மை கூட்டுறவு வங்கி* அமைந்துள்ளது.
* அரசு ஆரம்ப சுகாதார நிலையம் உள்ளது.
**அறநெறிச்சாரம்** என்பது ஒரு தமிழ் நீதி நூல். அறத்தின் வழியைப் பிழிந்து சாரமாகத் தருவதால் இப்பெயர் ஏற்பட்டது. பதின்மூன்றாம் நூற்றாண்டைச் சேர்ந்த இந்நூல் **முனைப்பாடியார்** என்னும் சமண முனிவர் ஒருவரால் இயற்றப்பட்டது. இதில் 226 வெண்பாக்கள் உள்ளன.

பாடல் - எடுத்துக்காட்டு
-----------------------

* செருக்கு எட்டும் பயன்படாது

அறிவுடைமை, மீக்கூற்றம், ஆன குலனே,  

உறுவலி, நல்தவம், ஓங்கிய செல்வம்  

பொறிவனப்பில், எம்போல்வார் இல்என்னும் எட்டும்  

இறுதிக்கண் ஏமாப்(பு) இல 

* தாய்

காலொடு கைஅமுக்கிப் பிள்ளையை வாய்நெறித்து  

பாலொடு நெய்பெய்யும் தாய்அனையர் 

* உயிருக்கும் கூத்தாடிக்கும் சிலேடை

அங்கம் அறஆடி அங்கே படம்மறைத்து  

அங்கே ஒருவண்ணம் கோடலால் - என்றும்  

அரங்காடு கூத்தனே போலும் உயிர்தான்  

நுழன்றாடு தோற்றப் பொலிவு

மேற்கோள்கள்
-----------

* தமிழ் இணையக் கல்விக்கழகப் பாடநூல்
* நீதிநூறு கொத்து,இரண்டாம் பாகம், சென்னை வள்ளுவர் பண்ணை வெளியீடு, 2003

அடிக்குறிப்புகள்
----------------

1. ↑  பாடல் 65
2. ↑  சான்றோர் - பாடல் 96
3. ↑    

பாடல் 121  

	* கூத்தாடி உடலுறுப்புகள் நோகுப்படி ஆடுவான். திரையில் மறைந்துகொள்வான். வண்ணம் பூசிக்கொண்டு வேறொருவனாகத் தோன்றுவான்.
	* உயிர் உடலிலுள்ள ஒவ்வொரு உறுப்பிலும் இருக்கும். உடல் என்னும் படத்துக்குள் தன்னை மறைத்துக்கொள்ளும். எண்ணம் மாறுவதாலே ஒருவன் வெவ்வேறு வண்ணத்தனாக இருப்பான்.
கலிபோர்னியா பல்கலைக் கழகம், பேர்க்லேயில் பேராசிரியராகவும் (professor-emeritus), ஒரு அனுமதி பெற்ற கட்டட ஒப்பந்தகாரராகவும், கட்டடக்கலைஞராகவும் விளங்குபவர் **கிறிஸ்தோபர் அலெக்சாண்டர்** (பிறப்பு: அக்டோபர் 4, 1936, வியன்னா, ஆஸ்திரியா). இவர் கலிபோர்னியா, ஜப்பான், மெக்சிக்கோ ஆகிய இடங்களில் கட்டிய கட்டிடங்களுக்காக அறியப்பட்டவர் எனினும், கட்டிடக்கலையில் இவரது கோட்பாட்டுப் பங்களிப்புகளுக்காகவே புகழ் பெற்றவர். சாரா இஷிகாவா (Sarah Ishikawa), முரே சில்வர்ஸ்டீன் (Murray Silverstein) ஆகியோருடன் இணைந்து, *உருப்படிம மொழி* (a pattern language) எனப்படும் கட்டிடக்கலை வடிவமைப்பு முறையொன்றை உருவாக்கினார். இது, எவரும் எந்த மட்டத்திலும் தங்களுக்கு வேண்டிய கட்டடங்களை வடிவமைக்க உதவுவதை இலக்காகக் கொண்டது. கட்டிடமொன்றின் பயனர்கள் தங்களுடைய தேவைகள் பற்றி மற்றெவரிலும் பார்க்கக் கூடுதலாக அறிவார்கள் என நம்பியதாலேயே இத்தகைய முயற்சியை அவர் மேற்கொண்டார். தற்போது இங்கிலாந்தில் வசிக்கும் அவர், கட்டிடக்கலைத் தொழிலை மேற்கொள்வதுடன், நகரத் திட்டமிடலிலும் ஆலோசகராகப் பணிபுரிந்து வருகிறார்.

வாழ்க்கை
--------

ஆஸ்திரியாவின் வியன்னா நகரில் பிறந்த இவர், இங்கிலாந்திலேயே வளர்ந்தார். அறிவியல் துறையிலேயே இவரது கல்வி ஆரம்பமானது. கேம்பிறிஜ் பல்கலைக்கழகத்தின் டிரினிட்டிக் கல்லூரியில் பயில்வதற்கான scholarship பெற்று வேதியியல், இயற்பியல் துறைகளிலும், பின்னர் கணிதத் துறையிலும் கல்வி பயின்றார். கட்டிடக்கலையில் இளமாணிப் பட்டமும், கணிதத்தில் முதுமாணிப் பட்டமும் பெற்றார். ஹார்வார்ட் பல்கலைக் கழகத்தில், கட்டிடக்கலைத் துறையில் முனைவர் பட்டத்தையும் பெற்றுக்கொண்டார். ஒரே காலகட்டத்தில் MIT இல் போக்குவரத்துக் கோட்பாடு, மற்றும் கணினி அறிவியல் ஆகிய துறைகளிலும், ஹார்வார்டில் அறிதிறன் (cognition) மற்றும் அறிதிற இயல்கள் (cognitive studies) தொடர்பாகவும் பணிபுரிந்தார். 1963 இல் பேர்கலேயில் பேராசிரியரானார். இவர் அங்கே 38 ஆண்டுகள் தொடர்ச்சியாகக் கற்பித்தலில் ஈடுபட்டிருந்தார். இவர் கட்டிடக்கலைத் துறையில் ஆற்றிய சேவைகளுக்காக 1996 இல், கலைகள் மற்றும் அறிவியல்களுக்கான அமெரிக்க அக்கடமி இவரை Fellow ஆகத் தேர்ந்தெடுத்து மரியாதை செய்தது. கணினி அறிவியல் துறையிலும், உருப்படிம மொழி இயக்கத்தின் தந்தை என இவர் கருதப்படுகின்றார்.
**அறம் விருது** என்பது ஸ்ரீராம் இலக்கியக் கழகத்தின் சார்பில் அளிக்கப்படும் ஒரு விருதாகும். திருக்குறள் காட்டும் உயர் நெறிகளை வாழ்க்கையில் கடைப்பிடித்து சமுதாய மேம்பாட்டுக்காக உழைப்பவர்களை உலகிற்கு அடையாளம் காட்டவும், அவர்களை ஊக்குவிக்கவும் இந்த விருது அளிக்கப்படுகிறது. 2003 அம் ஆண்டு முதல் வழங்கப்பட்டு வரும் இந்த விருதுக்குத் தேர்வு செய்யப்படுபவர்களுக்குப் பாராட்டுச் சான்றிதழ் மற்றும் ரூபாய் ஒரு இலட்சம் பணமும் அளிக்கப்படுகிறது.

விருது பெற்றவர்கள் பட்டியல்
---------------------------

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |
| --- | --- | --- |
| 1 | டாக்டர். ஜி. வெங்கடசாமி | 2003 |
| 2 | வாசிமலை | 2004 |
| 3 | கௌசல்யாதேவி | 2005 |
| 4 | கூத்தம்பாக்கம் ஆர். இளங்கே | 2006 |
| 5 | பான்யன் தொண்டு நிறுவனம் | 2007 |
| 6 | டாக்டர் ஆர். சக்திவடிவேல் | 2008 |
| 7 | டாக்டர் கே. வி. திருவேங்கடம் | 2012 |

**குறிப்பு:** 2009, 2010, 2011 ஆகிய ஆண்டுகளில் இவ்விருது யாருக்கும் வழங்கப்படவில்லை.

வெளி இணைப்புகள்
---------------

* டாக்டர் கே.வி. திருவேங்கடத்துக்கு ஸ்ரீராம் இலக்கியக் கழகத்தின் "அறம்' விருது (தினமணி நாளிதழ்)
**பரிமாற்று விசை** (exchange force) என்பது துகள் இயற்பியலில் விசை ஏந்திகளைப் பரிமாற்றம் செய்து கொள்வதால் ஏற்படும் விசையைக் குறிக்கிறது.

அணுக்கருவுக்குள் நேர்மின் கொண்ட புரோட்டான்களும், மின் நடு நிலையான நியூட்டரான்களும் இருப்பதாக 1930 களின் தொடக்கத்தில் கண்டுபிடிக்கப்பட்டது. ஆனால் நேர்மின் கொண்ட புரோட்டான்களை அணுக்கருவைப் போன்றதொரு சிறிய இடத்தில் நெருக்கி வைக்கும்போது அவற்றுக்கிடையில் மகத்தான விலக்கு விசைகள் தோன்றும். அப்படியிருக்கையில் அணுக்கருவுக்குள் அவை எப்படி ஒன்றாகக் கூட முடிந்தது என்பது புதிராக இருந்தது. 1932ஆம் ஆண்டில் வெர்னர் ஐசன்பர்க் புரோட்டான்களும் நீயுட்ரான்களும் மிக விரைவாக மின்களைப் பரிமாறிக் கொள்வதால் அணுக்கரு ஒன்றாய்க்கூடியிருக்கிறது என்ற கருத்தை வெளியிட்டார். இத்தகைய பரிமாற்றம், மின்களின் விலக்கு விசைகளைச் சமாளித்துத் துகள்களை ஒன்றாய்ச் சேர்த்து வைப்பதாக இருக்கலாம். மின்களை பரிமாறிக் கொள்ளப்படும்போது ஒரு கவர்ச்சி விசை உண்டாவதாய்த் தெரிகிறது. ஆனால் மின்கள் பரிமாறிக் கொள்ளப்படுவதால் மட்டுமே ஓர் அணுக்கருவில் துகள்களைப் பிடித்து வைக்கப் போதுமான அளவுக்கு விசை தோன்ற முடியுமென்று அவரால் நிரூபிக்க முடியவில்லை. 1935ஆம் ஆண்டில் ஹிடேகி யுகாவா என்ற ஜப்பானிய இயற்பியலார் மேசான் என்ற துகள் இருப்பதாகக் கருத்து வெளியிட்டார். மின்களுடன் மெசான்களும் பரிமாறிக் கொள்ளப்பட்டால் புரோட்டான்களையும் நியூட்ரான்களையும் அணுக்கருவுக்குள் கூட்டி வைக்கப் போதுமான கவர்ச்சி விசை தோன்ற முடியுமெனக் கணக்குகள் காட்டின.

வேறு பல விசைகளுக்கும் இத்தகைய துகள் பரிமாற்றம் காரணமாக இருக்கலாம். ஒளியணுக்கள் உமிழப்படுவது அல்லது உட்கவரப்படுவதன் காரணமாக மின்காந்த விசைகளும், ஈர்ப்பியான் (graviton) என்ற துகள்கள் பரிமாறிக் கொள்வதால் நிறையீர்ப்பு விசைகளும் தோன்றுவதாக இருக்கலாம்.

மேற்கோள்கள்
-----------

1. ↑  Heisenberg, W. (1932). "Über den Bau der Atomkerne. I". *Zeitschrift für Physik* **77** (1–2): 1–11. doi:10.1007/BF01342433. Bibcode: 1932ZPhy...77....1H.
2. ↑  Yukawa, Hideki. "On the interaction of elementary particles. I." Nippon Sugaku-Buturigakkwai Kizi Dai 3 Ki 17.0 (1935): 48-57.
திருச்சிராப்பள்ளி மோனோரெயில் என்பது தமிழ்நாட்டின் திருச்சிராப்பள்ளி நகரத்திற்கான முன்மொழியப்பட்ட மோனோரெயில் அமைப்பாகும், இது நகரத்தில் பொது போக்குவரத்தின் முக்கிய விரிவாக்கத்தின் ஒரு பகுதியாகும்.

கண்ணோட்டம்
----------

மோனோரெயில் சந்தை இந்தியாவில்,72,000 கோடி (10 பில்லியன் அமெரிக்க டாலர்) என மதிப்பிடப்பட்டுள்ளதால், அப்போதைய தமிழக ஆளுநராக இருந்த எஸ்.எஸ். பர்னாலா சட்டமன்றத்தில் அறிவித்தார், மோனோரயில் முறையை அறிமுகப்படுத்துவதற்கான சாத்தியக்கூறு ஆய்வு செய்ய தமிழக அரசு முடிவு செய்துள்ளதாகவும் கோயம்புத்தூர், சேலம் மற்றும் மதுரை ஆகியவற்றுடன் திருச்சிராப்பள்ளி நகரக்கும் திட்டத்தை செயல்படுத்த திட்டம்.

செலவு
-----

தமிழ்நாட்டில் மெட்ரோ மற்றும் மோனோரெயில் திட்டங்களுக்காக அரசாங்கம் சுமார்,60,000 கோடி (அமெரிக்க $ 8.4 பில்லியன்) ஒதுக்கியுள்ளது.

வழித்தடங்கள்
------------

சாஸ்திராவைச் சேர்ந்த ஒரு ஆசிரிய உறுப்பினர், புவியியல் தகவல் அமைப்பு (ஜிஐஎஸ்) கருவிகளைப் பயன்படுத்தி, தீவு நகரமான ஸ்ரீரங்கத்தை திருச்சி மற்றும் அதன் புறநகர்ப் பகுதிகளுடன் இணைக்கும் புறநகர் ரயில் பாதைக்கான திட்டத்தை உருவாக்கினார்.

இந்த திட்டம் பின்வரும் வழிகளில் வட்ட இயக்கத்தை பரிந்துரைத்தது:

* ஸ்ரீரங்கம் mma அம்மா மண்டபம் → திருச்சி கோட்டை → பாலக்கரை → ரயில்வே சந்தி → கோல்டன் ராக் → திருச்சி டவுன் ஸ்ரீரங்கம்

* ரயில்வே சந்தி → பாலக்கரை → கோட்டை mma அம்மா மண்டபம் → ஸ்ரீரங்கம் → டவுன் கோல்டன் ராக் → ரயில்வே சந்தி.

சார்ட் பாதை மற்றும் திருச்சி-கருர் ரயில் பாதைகளுக்கு இடையே புதிய ரயில் இணைப்பையும் இந்த திட்டம் பரிந்துரைத்தது. அம்மா மண்டபம் மற்றும் கைலாசபுரம் (பிஹெச்எல்) மற்றும் பிக்ஷந்தர்கோவில் ஆகியவற்றிற்கும் ஒரு நீட்டிப்பு.

மேற்கோள்கள்
-----------

1. ↑
2. ↑
3. ↑
4. ↑
5. ↑
கிருஷ்ணராய விஜயம் (கிருட்டிணராய விசயம்) என்பது குமார துர்ஜதி என்பவரால் எழுதப்பட்ட நூலாகும். இவர்  கிருட்டிணதேவராயர் காலத்துக்குப் பிற்பட்டவர். தமிழில் உள்ள கலிங்கத்துப் பரணி போன்று தெலுங்கு மொழியில் எழுதப்பட்ட நூல் இது. இது கிருட்டிணதேவ ராயரின் வெற்றிகளை விளம்புகிறது.

கிருட்டிணதேவராயர் கசபதி பிரதாப ருத்திரனை வென்ற செய்தி இதில் கூறப்பட்டுள்ளது. இந்தச் செய்தியை 1510 கல்வெட்டு ஒன்றும் குறிப்பிடுகிறது.  கஜபதி பிரதாபருத்திரன் உதயகிரி மன்னன். ஒட்டிய மரபினன். கிருட்டிணதேவராயனிடம் தோற்ற இவன் முகமதியர் துணையுடன் தாக்க முயன்றான். தனது படை பின்வாங்கி ஓடிவிட்டதால் இவன் காட்டுக்குள் ஓடி ஒளிந்துகொண்டான். கிருட்டிணதேவராயர் இவன் மகளை மணந்துகொண்டார். பின்னர் இவன் கிருட்டிணதேவராயருக்கு உதவுபவனாக மாறினான். இதனை இராபர்ட் சூவெல்  தம் வரலாற்று நூலில் குறிப்பிட்டுள்ளார். 

தோல்விற்ற ஒட்டியன் பற்றி குமார சரசுவதி என்னும் புலவர் பாடியுள்ளார்.

மேற்கோள்
--------

1. ↑  தமிழ் நாவலர் சரிதை, ஔவை துரைசாமிப்பிள்ளை ஆய்வுரை, சைவ சித்தாந்த நூற்பதிப்புக் கழகம், சென்னை, வெளியீடு, முதல் பதிப்பு 1949 - பக்கம் 195-196
2. ↑  A.R.para 41 of 1934
3. ↑  Robert Sewell's Forgotten Empire
இயேசுவின் உடலை தாங்கியுள்ள திருச்சிலுவை, இவ்வகை அருளிக்கங்கள் கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்கம், மற்றும் லூதரனியம் ஆகிய சபைகளில் பயன்படுத்தப்படுகின்றது
**திருச்சிலுவை** (இலத்தீன்: *cruci fixus* பொருள்: சிலுவையில் இணைக்கப்பட்ட(வர்) ஆங்கில மொழி: *Crucifix*) என்பது இயேசு கிறித்துவின் உருவம் பொதிந்துள்ள கிறித்தவ சிலுவையினைக் குறிக்கும். இது உடல் இல்லாத சிலுவைகளிலிருந்து வேறுபட்டது ஆகும்.

பல கிறித்தவர்களுக்கு திருச்சிலுவையே கிறித்தவத்தின் அடையாளமாக உள்ளது. இவ்வகை சிலுவைகள் கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்கம், மற்றும் லூதரனியம் ஆகிய சபைகளில் பயன்படுத்தப்படுகின்றது. இது இயேசுவின் சாவையும் மீட்பளித்த அவரின் பலியையும் நினைவுபடுத்துவதற்காக பயன்படுத்தப்படுகின்றது.

மேற்கத்திய கிறித்தவத்தில் திருச்சிலுவையானது முப்பரிமானமுள்ளதாக இருப்பது வழக்கம். பொதுவாக ஈரளவு வெளி உடைய இயேசுவின் சாவினை சித்தரிக்கும் வரைபடங்கள், திருவோவியங்கள் ஆகியன திருச்சிலுவையாக கருதப்படாது. ஆயினும், கிழக்கத்திய கிறித்தவத்தில் பயன்படுத்தப்படும் திருச்சிலுவைகள் சிலுவை வடிவில் உள்ள பலகையில் மீது இயேசுவின் உருவம் வரையப்பட்டிருக்கும்.

நடுக் கால ஐரோப்பாவில் கிறித்தவ ஆலயங்களின் பீடத்திற்கு மேலே பெரிய சிலுவையினை தொங்கவிடும் வழக்கம் இருந்தது. இவ்வழக்கம் இப்போது இல்லை. தற்கால கத்தோலிக்க ஆலயங்களில் திருப்பலி நிறைவேற்றும் போது பலிபீடம் அருகேயோ அல்லது அதன் மீதோ இயேசு கிறித்துவின் உருவம் பொதிந்துள்ள சிலுவை இருக்க வேண்டும் என்பது சட்டப்படி கட்டாயமானதாகும்.

மேற்கோள்கள்
-----------

1. ↑  Rufolf Distelberger, *Western Decorative Arts* (National Gallery of Art 1993), p. 15
2. ↑  Paul F. Bradshaw, *The New SCM Dictionary of Liturgy and Worship* (Hymns Ancient & Modern Ltd, 2002)
3. ↑  General Instruction of the Roman Missal, 117.
**கிருஷ்ணப்பட்டினம் துறைமுகம்** என்னும் துறைமுகம், இந்திய மாநிலமான ஆந்திரப் பிரதேசத்திலுள்ள நெல்லூர் மாவட்டத்தின் கிருஷ்ணப்பட்டினத்தில் உள்ளது. இந்த துறைமுகத்தை தனியார் நிறுவனத்தினர் கட்டி, நிர்வகிக்கின்றனர். இது சென்னைத் துறைமுகத்தில் இருந்து 190 கி.மீ வடக்கிலும், நெல்லூருக்கு 18 கி.மீ கிழக்கிலும் அமைந்துள்ளது. இந்த துறைமுகத்தின் 92% சதவீத பங்குகளை ஐதராபாத்தைச் சேர்ந்த சி.வி.ஆர். குழுமத்தினர் வைத்துள்ளனர். லண்டனைச் சேர்ந்த 3ஐ குரூப் பி.எல்.சி என்னும் நிறுவனம் மீதி பங்குகளைக் கொண்டுள்ளது.

பெயர்
-----

முற்காலத்தில் இங்கிருந்த துறைமுகத்தை விஜயநகரப் பேரரசின் கிருஷ்ண தேவராயர் இயக்கிவந்துள்ளார். அவர் நினைவாக இத்துறைமுகத்துக்கு அவர் பெயர் சூட்டப்பட்டுள்ளது.

அமைப்பு
-------

இது இந்தியாவிலேயே பெரிய தனியார் துறைமுகம் ஆகும். இதை 2008ஆம் ஆண்டின் ஜூலை பதினேழாம் நாளில் ஐ.மு.கூ தலைவரான சோனியா காந்தி திறந்துவைத்தார். இந்த துறைமுகம் 4,553 ஏக்கர்கள் பரப்பளவில் அமைந்துள்ளது. இங்கு ஏற்படுத்தப்பட்டுள்ள ஒப்பந்தத்தின்படி, இந்த துறைமுகத்தில் கிடைக்கும் லாபத்தில் 2.6 சதவீத வருமானத்தை நிறுவனத்தினர் ஆந்திரப் பிரதேச அரசுக்கு வழங்க வேண்டும். முதல் முப்பது ஆண்டுகளுக்கு இந்நிலை தொடரும். பின்னர், 5.4 சதவீத வருமானத்தையும், 40வது வருடத்தில் இருந்து 10.8 சதவீத வருமானத்தையும் மாநில அரசுக்கு வழங்க வேண்டும்.

திறன்
-----

2014ஆம் ஆண்டில் கணக்கிட்டபடி, இந்த துறைமுகத்தில் ஆண்டுதோறும் 75 மில்லியன் டன் பொருட்களை கையாள முடியும்.

இணைப்புகள்
----------

* துறைமுக நிறுவனத்தின் வலைத்தளம்

சான்றுகள்
---------

1. ↑  "Chennai port loses out to new facility". *The Hindu*. June 11, 2012.. பார்த்த நாள்: 22 November 2012.
2. ↑  "FOCUS: NELLORE DISTRICT". *Frontline* **30** (03). 9–22 February 2013.. பார்த்த நாள்: 17 February 2013.
3. 1 2  "New port plan raises viability concerns for Krishnapatnam". November 20, 2012.. பார்த்த நாள்: November 22, 2012.
4. ↑  "About The Port". Krishnapatnam Port. 8 June 2015 அன்று பார்க்கப்பட்டது.
5. ↑  "Andhra to get new port in Krishnapatnam". *Economic Times*. July 11, 2008.. பார்த்த நாள்: 22 November 2012.
6. ↑  "Krishnapatnam Port gets Rs4,000 cr for next phase". March 18, 2009.. பார்த்த நாள்: November 22, 2012.
7. ↑  "Krishnapatnam Port plans to set up car terminal by Jun 2013". 22 November 2012 அன்று பார்க்கப்பட்டது.
**பரிதி இளம்வழுதி** (11 நவம்பர் 1959 - 13 அக்டோபர் 2018) என்பவர் இந்திய அரசியல்வாதியாவார். திராவிட இயக்கக்கொள்கையில் பற்றுக்கொண்டவர். திராவிட முன்னேற்றக் கழகத்தின் ஒருங்கிணைந்த சென்னை மாவட்டச் செயலாளராக இருந்த இளம்வழுதி என்பவருக்கு மகன் ; சிறந்த பேச்சாளர்; சட்டமன்ற உறுப்பினர்; இதழாளர்.

இளமைக்காலம்
-----------

பரிதி தனது பள்ளி இறுதியை சென்னை இராயப்பேட்டையில் உள்ள வெஸ்லி மேல்நிலைப்பள்ளியில் முடித்தார்.

சட்டமன்ற உறுப்பினர்
-------------------

இவர்  தமிழக சட்டமன்றத்திற்கு திராவிட முன்னேற்றக் கழகத்தின் சார்பில் ஆறு முறை தேர்ந்தெடுக்கப்பட்டு 28 ஆண்டுகள் சட்டமன்ற உறுப்பினராக இருந்துள்ளார். இவர் தனது 25வது வயதில் முதன் முதலில் சட்டமன்ற தேர்தலில் அ.தி.மு. க.வின் சத்தியவாணி முத்துவை எதிர்த்துப் போட்டியிட்டு பெரம்பூரில் வெற்றிபெற்றார். எழும்பூர் தொகுதியில் 1989 முதல் 2011வரை சட்டமன்ற உறுப்பினராக இருந்தார். இவர் சட்டமன்ற உறுப்பினராக பணியாற்றிய 1991-1996 காலகட்டத்தில் சட்டமன்றத்தில் ஒரே ஒரு திமுக உறுப்பினராக இவர் செயல்பட்டவிதத்தைக் கண்டு தி.மு.க தலைவர் மு. கருணாநிதியால் இந்திரஜித், வீர அபிமன்யு ஆகியோருடன் ஒப்பிடப்பட்டு புகழப்பட்டார்.

பேரவைத் துணைத்தலைவர்
--------------------

இவர் 11வது சட்டமன்றத்தின் (1996-2001 ) காலகட்டத்தில் பேரவைத் துணைத் தலைவராக இருந்தார்.

அமைச்சர்
--------

செய்தி மற்றும் விளம்பரத்துறை அமைச்சராக 2006-2011 காலகட்டத்தில் இருந்தார்.

தி.மு.க. துணைப்பொதுச்செயலாளர்
-----------------------------

இவர் தி.மு.க வில் துணைப் பொதுச்செயலாளராகவும் பதவியில் இருந்தார்.

அ.தி.மு.க.வில்
--------------

தி.மு.கவில் ஏற்பட்ட கசப்பின் காரணமாக கட்சியில் இருந்து விலகி அ.தி.மு.கவில் 28/06/13 அன்று இணைந்தார். அடுத்த நாளே அ.தி.மு.கவின் தலைமைச் செயற்குழு உறுப்பினராக நியமிக்கப்பட்டார்.  ஜெயலலிதா மறைவுக்கு பிறகு அதிமுக இரண்டாக பிரிந்த பிறகு, ஓபிஎஸ் அணியில் இணைந்தார். பின்னர் தினகரனுக்கு ஆதரவாக செயல்பட்டதாக கூறி அதிமுகவில் இருந்து நீக்கப்பட்டார். அதனால் டி.டி.வி.அணியில் இணைந்தார்.

இதழாளர்
-------

இவர் அறிவுக்கொடி என்னும் இதழைச் சிறிதுகாலம் ஆசிரியராக இருந்து வெளியிட்டார்.

மரணம்
-----

உடல்நலக்குறைவால் சென்னை அடையாற்றில் உள்ள மருத்துவமனையில் அனுமதிக்கப்பட்டு சிகிச்சை பலனின்றி 2018 அக்டோபர் 13ஆம் நாள் அதிகாலை மரணமடைந்தார்.

மேற்கோள்கள்
-----------

1. ↑  கருணாநிதிக்குச் செல்லப்பிள்ளை; ஜெயலலிதாவுக்குச் சிம்ம சொப்பனம் - பரிதி இளம்வழுதி கடந்த வந்த பின்னணி!
2. ↑
3. ↑
4. ↑   முன்னாள் அமைச்சர் பரிதி இளம்வழுதி காலமானார்!
5. ↑  முன்னாள் அமைச்சர் பரிதி இளம்வழுதி காலமானார்
6. ↑   'ஓ.பி.எஸ் நடிப்ப பாத்து ஏமாந்துட்டேன்' - பரிதி இளம்வழுதி பரபர!
7. ↑  முன்னாள் அமைச்சர் பரிதி இளம்வழுதி காலமானார்
**செட்டித்திருக்கோணம்**  இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் அரியலூர்  ஒன்றியத்தில் இருக்கும் ஒரு கிராமம் ஆகும். இக்கிராமம் பெரியதிருக்கோணம் ஊராட்சியின் கீழ் இயங்குகிறது. இக்கிராமத்திற்கு *மதுராந்தக சோழபுரம்* என்ற பழம்பெயரும் உண்டு.

மக்கள் தொகை கணக்கெடுப்பு
------------------------

இக்கிராமத்தில் சுமார் 500 வீடுகளுடன் 1500 பேர் மக்கள் தொகையுடன் வசிக்கின்றனர். []

வசதிகள்
-------

கல்விக் கூடங்கள்
----------------

* ஊராட்சி ஒன்றிய நடுநிலைப் பள்ளி
* ஒரு பாலர் பள்ளி

கோயில்கள்
---------

இக்கிராமத்தில் அறம் வளர்த்த நாயகி உடணுறை இரணேஸ்வரர் சிவாலயம் அமைந்துள்ளது. இச்சிவாலயம் ஆயிரமாண்டு பழமை வாய்ந்ததாகும். மேலும் இக்கிராமத்தில் விநாயகர், திரௌபதையம்மன் மற்றும் கங்கை முத்து மாரியம்மன் கோயில்களும் உள்ளன.

தொழில்கள்
---------

இக்கிராமத்தில் விவசாயமே பிரதானமான தொழிலாக உள்ளது. பாசனத்திற்கு மருதையாற்றை நம்பி உள்ளனர். நெல், வேர்க்கடலை, கரும்பு, கம்பு, கேழ்வரகு. சோளம், எள், உளுந்து, துவரை, ஆமணக்கு போன்ற பயிர்கள் பயிரிடப்படுகின்றன. 

இக்கிராமத்தின் பகுதிகளில் உள்ள நிலங்களில் சிமெண்ட் உற்பத்திக்குப் பயன்படும் சுண்ணாம்புக்கல் இருக்கும் காரணத்தினால் கிராமத்திற்கு அருகே உள்ள பகுதிகளில் (பிர்லா, செட்டிநாடு, அரசு) போன்ற சிமெண்ட் தொழிற்சாலைகள் உள்ளன.

வெளி இணைப்புகள்
---------------

* கூகுள் நிலவரையில் செட்டித்திருக்கோணம் கிராமம்

* செட்டித்திருக்கோணம் கிராம இணையத்தளம்]

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
சாதாரண மூளையில் பக்க மடிப்பு (சில்வியன் பிளவு). ஐன்ஸ்டீனின் மூளையில் இது துண்டிக்கப்பட்டது போல் இருந்தது
இயற்பியலாளரான **ஆல்பர்ட் ஐன்ஸ்டீனின் மூளை**யானது ஆய்வுகளுக்கும் ஐயங்களுக்கும் உரிய ஒரு பொருளாக இருந்து வருகின்றது. இவரது மூளையானது இவர் இறந்து ஏழு மணி நேரங்களுக்குப் பின்னர் அகற்றப்பட்டது. இருபதாம் நூற்றாண்டில் வாழ்ந்த மேதை ஆல்பர்ட் ஐன்ஸ்டீனின் அதிகமான அறிவே இவ்வாய்வுகளுக்குக் காரணமாகும்.

ஐன்ஸ்டீனின் மூளையில் எண், வெளி சார்ந்த செயலாக்க மூளையின் பகுதிகள் பெரிதாக இருக்க, பேச்சு, மொழி சார்ந்த பகுதிகள் சிறியதாக இருந்தன என அறிவியல் ஆய்வுகளின் முடிவுகள் தெரிவித்தன. ஏனைய ஆய்வுகள் ஐன்ஸ்டீனின் மூளையின் நரம்புப் பசைக் கல எண்ணிக்கை அதிகரித்திருந்தது எனத் தெரிவித்தன.

மூளை பற்றிய ஆய்வுகள்
--------------------

1955இல் ஐன்ஸ்டீனின் இறப்புக்குப் பின்னர் பிரேதப்பரிசோதனையின் போது நீக்கப்பட்ட அவரின் மூளையானது பென்சில்வேனியா பல்கலைக்கழகத்தில் ஆய்வு நடத்தப் பட்டு பின்பு, நோயியல் மருத்துவரான தாமஸ் ஸ்டோல்ட்ஸ் ஹார்வியால் பிரின்ஸ்டன் மருத்துவமனையில் ஒரு ஆய்வு நடத்தப்பட்டது. அதன் பின்னர் அதனை அறுத்துத் தன்ன்னிடம் சில துண்டுகளை வைத்துக்கொண்டு ஏனையவற்றை மற்ற முன்னணி நோயியல் மருத்துவர்களிடம் வழங்கினார்.

உசாத்துணை
---------

1. ↑  Fields, R. Douglas (2009). The Other Brain: From Dementia to Schizophrenia. New York: Simon & Schuster. p. 7. ISBN 978-0-7432-9141-5

வெளி இணைப்புக்கள்
-----------------

* How Albert Einstein's Brain Worked
**அலசன் விளக்கு** (*Halogen lamp*) அல்லது **தங்குதன்-அலசன் விளக்கு** ( *tungsten halogen lamp*) என்பது அடிப்படையில் வெள்ளொளிர் விளக்குப் போன்றதே. எனினும் இவ்வகை விளக்கின் குமிழினுள் நிரப்பபடும் வாயுக்களுடன் அலசன்களும் உள்ளன.

தங்ஸ்தன் நுண்ணிழையாலான வெள்ளொளிர் விளக்குகளில், இழை சூடாகி ஒளிரும்போது தங்ஸ்தன் ஆவியாகி குமிழின் உட் பகுதியில் படிகின்றது. இது குமிழை மங்கச் செய்வதுடன், விளக்கிலிருந்து கிடைக்கும் ஒளியின் அளவும் குறைகின்றது. அத்துடன் இழையும் மெல்லியதாகி விரைவில் அறுந்து விடுகிறது. தங்ஸ்தன் - அலசன் விளக்கு இதற்கு ஒரு தீர்வாக அமைகின்றது. இங்கே வெப்பத்தினால் இழையிலுள்ள தங்ஸ்தன் ஆவியாகும் போது குமிழினுள் உள்ள அலசன்கள் அதனுடன் தாக்கமுறுவதனால் அது குமிழ்ச் சுவரில் படிவது தடுக்கப்படுகின்றது. இதனால் விளக்கின் வாழ்க்கைக் காலம் முழுதும் அதிலிருந்து ஏறத்தாள ஒரேயளவு ஒளியே கிடைக்கிறது. இது மட்டுமன்றி தங்ஸ்தனும், அலசனும் சேர்ந்து உருவாகும் சேர்வைகளின் (Compounds) மூலக்கூறுகள் (Molecules) சூடாக இருக்கும் நுண்ணிழைக்கு அருகில் செல்லும்போது மீண்டும் பிரிவடைந்து, தங்ஸ்தன் உலோகம் நுண்ணிழையில் மீண்டும் படிகின்றது. இதன் காரணமாக ஆவியாதல் மூலம் தங்ஸ்தன் இழை மெலிந்து அறுந்து போவதற்குக் கூடிய காலம் எடுக்கும். எனவே விளக்கின் ஆயுட் காலமும் அதிகரிக்கின்றது.

இவ்விளக்கின் ஒளியில் நிறங்கள் கூடிய ஒளிர்வு (vibrant) பெறுவதுடன், மேற்பரப்புகள் ஒருவித மினுங்கல் தன்மையுடனும் தோற்றமளிக்கின்றன. சாதாரண வெள்ளொளிர்வு விளக்குடன் ஒப்பிடும்போது தங்ஸ்தன் - அலசன் விளக்குகள் கூடிய ஒளிதருகின்றன. ஒப்பீட்டளவில் குறைந்த வாட்டளவு (Wattage) கொண்ட விளக்குகளிலிருந்து கூடிய ஒளிப் பாயத்தைப் (Luminous Flux) பெறமுடிகின்றது.


| ஒளி மூலங்கள்/ஒளியமைப்பு : |
| --- |
| **இயற்கை/வரலாற்றுக்கு முந்திய ஒளி மூலங்கள்:** | Bioluminescence | வானியற் பொருட்கள் | மின்னல் |  |
| **எரிதலை-அடிப்படையாகக் கொண்ட ஒளி மூலங்கள்:** | அசற்றலீன்/காபைட் விளக்குகள் | மெழுகுவர்த்தி | டேவி விளக்கு | தீ | வாயு ஒளியமைப்பு | மண்ணெய் விளக்கு | Lanterns | Limelights | எண்ணெய் விளக்கு | Rushlights |
| **அணுக்கரு/நேரடி வேதியியல் ஒளி மூலங்கள்:** | Trasers | Chemoluminescence (ஒளிக்குச்சி) |
| **மின் ஒளி மூலங்கள்:** | Arc lamps | வெள்ளொளிர்வு விளக்கு | உடனொளிர்வு விளக்கு |
| **உயர்-செறிவு இறக்க ஒளி மூலங்கள்:** | செராமிக் இறக்க உலோக ஹேலைட் விளக்கு | HMI lamps | பாதரச ஆவி விளக்கு | உலோக ஹேலைட் விளக்கு | சோடியம் ஆவி விளக்கு | Xenon arc lamps |
| **வேறு மின்சார ஒளி மூலங்கள்:** | Electroluminescent (EL) lamps | Inductive lighting | LED | Neon and argon lamps | Nernst lamp | Sulfur lamp | Xenon flash lamps | Yablochkov candles |
**அவளுக்காக ஒரு பாடல்** என்ற நூல் கவிஞர் கண்ணதாசன் எழுதிய புதினம் ஆகும். கண்ணதாசன் பதிப்பகம் இந்நூலை வெளியிட்டுள்ளது.

நூலின் போக்கு
-------------

தன் வாழ்வில் நடந்த சில முக்கிய சம்பவங்களைக் கவிஞர் புதினமாக்கி இருக்கிறார். இந்நூலில் சில இடங்களில், உளவியல் ரீதியாகவும், தத்துவரீதியாகவும் கதை சொல்கிறார்.

கதை மாந்தர்கள்
--------------

* கண்ணதாசன்
* கிருஷ்ணன்
* ஆனந்தி
* அபர்ணா
* அழகப்பன்
* பிரவீன் சந்தர்
* சோமசுந்தரம் செட்டியார்

கதைச்சுருக்கம்
--------------

வேலை நிமித்தமாக கொல்கத்தா செல்லும் கண்ணதாசன், அங்கு தன் முதலாளியின் மகன், தன் நண்பனான‌ அழகப்பனுடன் சேர்ந்து சுற்றித்திரிகிறார். அப்போது ஒரு ஹோட்டலில், அபர்ணா என்ற வங்காள அகதியைச் சந்திக்கிறார். அவள் தன் கதையையும், தான் மூன்று பேரால் கற்பழிக்கப்பட்டதையும் கண்ணதாசனிடம் சொல்கிறாள். உடனே, அந்தப் பெண்ணுக்கு உதவ வேண்டும் என அழகப்பனிடம் கூறுகிறார். அந்தப் பெண்ணை, அழகப்பன் தன் நண்பன் பிரவீன் சந்தருக்குக் கட்டிவைக்கிறான். பிரவீன் சந்தரின் அப்பா சொத்தில் பங்கு கேட்டு வரக்கூடாது என்று பிரவீனை விரட்ட, உடனே அவன் கண்ணதாசனுடன் அபர்ணாவை சென்னைக்கு அனுப்புகிறான். தான் வருவதாக‌ முதலில் கடிதப் போக்குவர‌த்தில் அபர்ணாவோடு பிர‌வீன் பேசுகிறான். பின், அறவே நின்றுபோனது. அபர்ணா ஒரு குழந்தை தந்து, இறந்த‌பின்னரே பிரவீன் வந்தான். தான் குழந்தையை வளர்ப்பதாகக் அவனிடம் கூறி, அவனை கொல்கத்தாவிற்கு அனுப்பினார், கண்ணதாசன். பின் கோவைக்கு வந்து, அபர்ணாவின் குழந்தையை வளர்க்கும்போது, தன் அண்ணனின் உதவியால் பாடல் எழுதும் தொழிலைத் துவங்குகிறார். ஒருநாள், கிருஷ்ணன் அழும்போது, ஒரு பெண் தாலாட்டுகிறாள். அவள் ஆன‌ந்தி. காதல் வயப்பட்டு, இருவரும் மணம்புரிந்த மூன்றாம் நாளில் ஆனந்தி இறக்கிறாள். மனம் உடைந்து போகிறார், கண்ணதாசன். கிருஷ்ணன் வள‌ர்ந்து, இராணுவத்தில் சேர்கிறான். தன் தாயைக் களங்கப்படுத்தியோரைப் பழிவாங்குகிறான். கிருஷ்ணன் வந்தபின்னர், ஆன‌ந்திக்காகப் ஒரு பாடல் எழுதுகிறார். யாருக்குமே அந்த பாடலின் விவரம் தெரியாது இன்றுவரை.

மேற்கோள்கள்
-----------

வெளி இணைப்புகள்
---------------

"நூலைப்படிக்க"
**இலங்கைப் போர் நிறுத்தக் கண்காணிப்புக் குழு**, இலங்கை அரசாலும் தமிழீழ விடுதலைப் புலிகளாலும் பெப்ரவரி 22, 2002ஆண்டு தொடங்கப்பட்டது. இது தொடக்கத்தில் ஐந்து ஸ்கண்டினெவிய நாடுகளான நார்வே, சுவீடன், பின்லாந்து, டென்மார்க், ஐஸ்லாந்து போன்ற நாடுகளை உறுப்பினர்களாக கொண்டிருந்த போதும், ஐரோப்பிய ஒன்றியத்தின் விடுதலைப் புலிகள் மீதான தடையை அடுத்து பின்லாந்து நாட்டு உறுப்பினர்களை வெளியேறச் சொல்லி விடுதலைப் புலிகள் கேட்டதை அடுத்து பின்லாந்து இவ்வமைப்பில் இருந்து விலகிக் கொண்டது. விடுதலைப் புலிகளுக்கும் இலங்கை அரசுக்குமிடையே 2002 இல் கைச்சாத்திடப்பட்ட போர் நிறுத்த உடன்படிக்கையில் இருந்து வெளியேறுவதாக இலங்கை அரசு ஜனவரி 3, 2008 அன்று அறிவித்ததை அடுத்து போர் நிறுத்த கண்காணிப்புக் குழுவினர் ஜனவரி 16 2008 இல் இலங்கையில் இருந்து வெளியேறவுள்ளனர்.

அமைப்பு
-------

இவ்வமைப்பின் தலைமை அலுவலகம் கொழும்பில் உள்ளது. ஆறு மாவட்ட அலுவலகங்கள் வடக்குக்கிழக்கில் யாழ்ப்பாணம், மன்னார், வவுனியா, திருகோணமலை, மட்டக்களப்பு, அம்பாறை ஆகிய பகுதிகளில் அமைந்துள்ளன. மேலும், புலிகளின் கட்டுப்பாட்டில் உள்ள கிளிநொச்சியில் ஓரு தொடர்பாடல் அலுவலகம் அமைந்துள்ளது. கடற்கண்காணிப்பு அணிகள் இரண்டு யாழ்ப்பாணம் மற்றும் திருகோணமலையில் இருந்தபோதும் அவை 2006 ஜூன் மாதம் முதல் இயங்கவில்லை.

=இவற்றையும் பார்க்கவும்
-----------------------

* 2002 போர்நிறுத்த உடன்படிக்கையில் இருந்து இலங்கை அரசு விலகல்
* இலங்கை இனப்பிரச்சினைக் காலக்கோடு

வெளியிணைப்புக்கள்
-----------------

* இலங்கைப் போர் நிறுத்தக் கண்காணிப்புக் குழு பரணிடப்பட்டது 2011-01-13 at the வந்தவழி இயந்திரம் இன் அதிகாரப்பூர்வ இணையத்தளம் (ஆங்கில மொழியில்)

உசாத்துணைகள்
------------

1. ↑  போர் நிறுத்தத்திலிருந்து விலக சிறிலங்கா அரசு முடிவு: நோர்வேக்கும் அறிவிக்கப்படும்
2. ↑  ஜனவரி 16 ஆம் நாள் கண்காணிப்புக்குழு வெளியேறுகிறது
3. ↑  இலங்கைப் போர்நிறுத்தக் கண்காணிப்பு அலுவலகங்கள் பரணிடப்பட்டது 2007-09-28 at the வந்தவழி இயந்திரம் அணுகப்பட்டது 3 மார்ச் 2007 (ஆங்கில மொழியில்)